Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelissa vietettiin tänään kaatuneiden muistopäivää -
kuolleiden sotilaiden ja terrori- iskujen uhrien kunnioittamiseksi.
Kairolainen oikeusistuin -
langetti syrjäytetylle presidentti Mursille 20 vuoden vankeustuomion.
Saudi-Arabia ilmoitti lopettavansa -
ilmaiskut Iranin tukemia Jemenin huthikapinallisia vastaan.
Israelissa vietettiin tänään kaatuneiden muistopäivää -
kuolleiden sotilaiden ja terrori- iskujen uhrien kunnioittamiseksi.
Israelin valtion perustamisen jälkeen noin 23 320 sotilasta on kaatunut -
palvellessaan maata. Heistä 116 menehtyi kuluneena vuonna.
Tänään muistettiin myös 2 538 siviiliä, -
jotka ovat menehtyneet terrori-iskuissa.
Pääministeri Netanjahu, joka menetti Joni-veljensä palvelustehtävässä, -
sanoi sureville israelilaisperheille, että kansakunta muistaa uhraukset, -
joita sen rakkaat ovat juutalaisvaltion puolesta tehneet.
Sisareni ja veljeni, surevat perheet, -
tänään koko kansakuntamme muistaa kaikkia niitä rakkaita, -
jotka ovat kaatuneet kansamme ja maamme virkoamisen puolesta.
Päivä on meille vaikeimmista vaikein.
Saamamme lämmin tuki vahvistaa meitä, -
mutta se ei voi tuoda lohtua hirvittäviin menetyksiin.
Tuska repii sydämiämme, suru pusertaa ja kaipaus ei koskaan häviä.
Tänään Israelin kansa painaa päänsä kunnioituksesta ja kiitollisuudesta.
Runoilija Shlomo Sokolsky kuvasi hyvin tätä kallista hintaa.
Hän kirjoitti runossaan Rosh Pina näin: -
”Vuorenhuippua ei voi valloittaa, jollei sen rinteiltä löydy hautoja.”
Tämä on ollut elämämme todellisuutta viimeiset 67 vuotta -
Israelin perustamisesta lähtien, ja jo sitä ennen.
Viime vuonna monia uusia perheitä liittyi surevien joukkoon, -
myös operaatio Suojakallion aikana kaatuneiden perheitä.
Heidän poikansa taistelivat -
palauttaakseen rauhan ja turvallisuuden Israelin kaupunkeihin.
Tänä päivänä muistelemme kaikkien niiden urhoollisuutta, -
jotka ovat antaneet henkensä Israelin olemassaolon puolesta.
Pääministeri Netanjahu tapasi armeijan henkilökuntaa.
Hän toisti uskovansa armeijan kykyyn suoriutua kaikista niistä uhista, -
joita juutalaisvaltioon kohdistuu.
Uskon, että kaikkien kasvavien uhkienkin keskellä meillä on vastaus.
Uskon vastauksen löytyvän tästä huoneesta.
Luotan armeijaamme, luotan teihin ja armeijan esikuntapäällikköön.
Kairon oikeusistuin langetti kovat tuomiot -
entiselle presidentti Mursille ja Muslimiveljeskunnan johtajille.
He saivat 20 vuoden vankeustuomiot ilman ehdonalaista.
Mursi kuunteli, kun tuomari Youssef antoi päätöksen -
suorassa tv-lähetyksessä.
Mohamed Mursi al-Ayat, Mohamed Ibrahim al-Beltagy, -
Essam al-Din Mohamed Hussein al-Arian -
ja Wagdy Abdel Hamid Mohamed Ghoneim: -
20 vuotta vankeutta, -
työvelvollisuus, -
poliisivalvonnan alle viideksi vuodeksi.
Korvauksien suorittaminen syyllistymisestä -
väkivaltaan, pidätyksiin -
ja fyysisiin kidutuksiin.
Oikeuspäätös on ensimmäinen Mursia vastaan.
Hän sanoi aikovansa pyörtää -
vuoden 2013 ns. sotilasvallankaappauksen, -
jota johti silloinen armeijapäällikkö al-Sisi.
Mursin syrjäyttämistä edelsivät joukkomielenosoitukset -
hänen hallintoaan vastaan. Sisi voitti myöhemmin presidentinvaalit, -
ja hän ryhtyi nujertamaan Muslimiveljeskuntaa.
Muslimiveljeskunta on terroristijärjestö Hamasin katto-organisaatio.
Se kuuluu presidentti Sisin mukaan terroristiverkostoon, -
joka on eksistentiaalinen uhka arabi- ja länsimaille.
Valkoisen talon tiedottaja Josh Earnestin mukaan -
USA on huolestunut Egyptin entisen presidentti Mursin tuomiosta.
USA on huolestunut näistä tuomioista.
Jokainen egyptiläinen, riippumatta poliittisista kytköksistään, -
on oikeutettu tasapuoliseen ja reiluun kohteluun lain edessä.
Heidän täyttä oikeusturvaansa on kunnioitettava.
Emme pysty kommentoimaan asiaa vielä laajemmin -
ennen kuin saamme tarkemmin tutustua tähän tuomioon.
Egyptiläisviranomaiset ilmeisesti julkaisevat sen pian.
Hra Mursilla ja muilla vastaajilla pitää olla laillinen oikeus oikeusturvaan.
USA aikoo edelleen vastustaa voimakkaasti poliittisia pidätyksiä.
USA aikoo jatkaa kanssakäymistä Egyptin hallituksen kanssa -
sekä ottaa esille ihmisoikeus- ja poliittisen reformin kysymykset.
Nämä kysymykset pysyvät epäilemättä -
merkittävinä kahdenvälisinä prioriteetteina USA:lle.
Saudi-Arabia ilmoitti lopettavansa ilmaiskunsa -
Iranin tukemia Jemenin shiialaisia huthikapinallisia vastaan -
lähes kuukauden iskujen jälkeen.
Liittouman johto on tänään -
ilmoittanut lopettavansa operaatio Ratkaisun myrskyn -
Jemenin hallituksen ja presidentin pyynnön mukaisesti.
He kokivat, että operaation päätavoitteet on saavutettu.
Operaation seuraava vaihe voi olla luonteeltaan poliittisempi, -
kun pommituksilla saatiin tuhottua huthien liittolaisten aseistukset.
Vihollisuudet eivät ole silti kokonaan ohi.
Saudien sotilastiedottaja kertoi -
koalition jatkavan edelleen taistelua hutheja vastaan.
Koalitio aikoo jatkaa -
huthien etenemisen ja heidän operaatioidensa estämistä Jemenissä.
Iran, joka on tukenut shiiamuslimi- hutheja, oli tyytyväinen tulitauosta.
USA ilmoitti käynnistäneensä operaation, -
jossa USA:n lentotukialus sijoitetaan lähelle Jemeniä.
Sen tarkoitus on taata merenkulun ja kaupankäynnin esteettömyys.
Tämän operaation pääasiallinen tavoite on ylläpitää -
merenkulun ja kaupallisten tavaroiden kuljettamisen esteettömyyttä -
Adeninlahdella ja Punaisellamerellä.
Tällä alueella tapahtuu merkittävä osa kaupankäyntiä.
Näitä ovat energiakuljetukset sekä muut hyödykkeet, -
jotka kulkevat tätä reittiä pitkin, -
Punaiseltamereltä Suezin kanavan kautta Välimerelle.
Tämä on merkityksellistä Euroopan markkinoille.
Huomattavia markkinoita on myös Adeninlahden toisella puolella.
USA ilmoitti asiasta sen jälkeen, -
kun presidentti Obama oli varoittanut Irania lähettämästä Jemeniin aseita, -
joilla voitaisiin uhata merenkulkua.
Tällä hetkellä Iranin laivat ovat kansainvälisillä vesillä.
Sille on syynsä, miksi jotkin laivois- tamme ovat Persianlahden alueella: -
haluamme varmistaa merenkulun esteettömyyden.
Olemme sanoneet Iranille, että mikäli Jemeniin viedään aseita, -
joilla voidaan uhata merenkulkua, meillä on ongelma.
Tämä viestimme on ollut hyvin yksiselitteinen.
Toivon, että saamme Jemenin tilanteen rauhoittumaan.
Mitä merialueisiin tulee, me olemme hallitsevassa asemassa.
Koordinoimme kaikkien Lähi-idän liittolaistemme kanssa.
Viestimme on se, että uusien konfliktien sijaan -
meidän on saatava tilanne rauhoittumaan.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman